48. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Πρωτ. Διβ/οικ. 10391 της 27 Μαρτ./30 Απρ. 1991 (ΦΕΚ Β΄  272) Καθορισμός κριτηρίων διορισμού γιατρών σε Αγροτικά Ιατρεία, Περιφερειακά Ιατρεία, Υγειονομικούς Σταθμούς και Κέντρα Υγείας. Έχοντας υπόψη: 1.τις διατάξεις: α.Του Νόμ. 3487/55 β.Του Ν.Δ. 4440/64. γ.Του Ν.Δ. 67/68 άρθρ. 1 παρ. 8 δ.Του Νόμ. 828/78 άρθρ. 2 και 3 ε.Του Νόμ. 1397/83. στ.Του Νόμ. 1579/85. 2.Την αριθ. Υ.1059/90 (ΦΕΚ 295/τ. Β΄/90) απόφαση Πρωθυπουργού αναφορικά με ανάθεση αρμοδιοτήτων στον Αναπλ. Υπουργό Υγείας, Πρόνοιας και Κοιν. Ασφαλίσεων. 3.Τις ανάγκες της υπηρεσίας, αποφασίζουμε: 1.Ορίζουμε όπως για την τοποθέτηση γιατρών σε Αγροτικά Ιατρεία, Περιφερειακά Ιατρεία, Υγειονομικούς Σταθμούς και Κέντρα Υγείας, για την εκπλήρωση της υποχρεωτικής Υπηρεσίας υπαίθρου του Ν.Δ. 67/68, ακολουθείται η παρακάτω διαδικασία: α.Η υπηρεσία κάθε Τρίτη καταρτίζει πίνακα κενών αγροτικών ιατρείων, περιφερειακών ιατρείων, Υγειονομικών σταθμών και Κέντρων Υγείας, σύμφωνα με τις αναφορές των Περιφερειακών Υπηρεσιών και στη συνέχεια αναρτά αυτόν σε ειδική θέση έξω από το Υπουργείο και έξω από το αρμόδιο γραφείο. Ο παραπάνω πίνακας ισχύει μέχρι και την Παρασκευή και στο διάστημα αυτό, οι ενδιαφερόμενοι γιατροί μπορούν να υποβάλουν τις σχετικές έντυπες αιτήσεις για το διορισμό τους. Παρερχομένης της ημερομηνίας αυτής ουδεμία αίτηση γίνεται δεκτή. β.Προκειμένου, στη συνέχεια, να εξασφαλισθεί το αδιάβλητο της επιλογής γιατρών υπόχρεων  υπηρεσίας υπαίθρου για την τοποθέτησή  τους     στα     Αγροτικά      Ιατρεία,    Περιφερειακά (Αντί για τη σελ. 524,27) Σελ. 524,27(α) Τεύχος 1236 Σελ. 87 547 Άσκηση Ιατρικού Επαγγέλματος 34.Ζ.α.48 Ιατρεία, υγειονομικούς Σταθμούς και Κέντρα Υγείας, καθιερώνεται σαν κριτήριο διορισμού το σύστημα των μορίων, με το οποίο επιλέγονται οι επικρατέστεροι γιατροί. Ο υπολογισμός των μορίων γίνεται ως εξής: 1.Εντοπιότητα (Για το Νομό του): 2 μονάδες 2.Οικογενειακή κατάσταση: Έγγαμος: 4 μονάδες. Πατρότητα: για κάθε παιδί 3 μονάδες. 3.Συνηπηρέτηση (με βεβαίωση δημόσιας υπηρεσίας): 4 μονάδες. 4.ημερομηνία κτήσης πτυχίου ανά δίμηνο συμπληρωμένο: 1 μονάδα. 5.Βαθμός πτυχίου: Λίαν καλώς: 1 μονάδα, Άριστα: 2 μονάδες. Για πτυχία Ιταλικών Πανεπιστημίων: 72/110 – 94/110: 1 μονάδα και 95/110-110 : 2 μονάδες. Στην περίπτωση ισοβαθμίας επικρατέστερος είναι εκείνος ο γιατρός που απέκτησε ενωρίτερα το πτυχίο του. Όταν οι ισοβαθμούντες έχουν την ίδια ημερομηνία κτήσης, γίνεται κλήρωση παρουσία τους για την επιλογή εκείνου του γιατρού που θα διορισθεί. γ.Για κάθε υπαναχώρηση υπόχρεου υπηρεσίας υπαίθρου γιατρού από την αιτούμενη θέση και εφόσον έχει εκπνεύσει η τετραήμερη προθεσμία του ανακοινωθέντα πίνακα, θα αφαιρούνται 5 μονάδες κατά την επόμενη αξιολόγηση αυτού. Στους γιατρούς που αναλαμβάνουν υπηρεσία σε κάποιο Α.Ε., Π.Ι., Υ.Σ. ή Κ.Υ. και παραιτούνται από αυτό για να τοποθετηθούν σε άλλο, θα αφαιρούνται 8 μονάδες, κατά την επόμενη αξιολόγησή τους. Επισημαίνεται ότι εναπόκειται στη διακριτική ευχέρεια του Υπουργού η αφαίρεση ή όχι των παραπάνω μονάδων, κρίνοντας τη σοβαρότητα των λόγων της υπαναχώρησης. δ.Οι γιατροί που υποβάλλουν για δεύτερη φορά αίτηση τοποθέτησης σε Α.Ι., Π.Ι., Υ.Σ., ή Κ.Υ. και τελικά δεν επιλέγονται με το σύστημα των μορίων τοποθετούνται, υποχρεωτικά ύστερα από κλήρωση, σε θέσεις αγροτικών γιατρών βάσει καταλόγου ακάλυπτων θέσεων που συντάσσεται κάθε Δευτέρα, σύμφωνα με τις ανάγκες της υπηρεσίας. Στους γιατρούς αυτούς παρέχεται η δυνατότητα, αμέσως μετά τη λήξη της συγκεκριμένης κλήρωσης και με υπεύθυνη δήλωσή τους, να αλλάξουν αμοιβαία τις θέσεις για τις οποίες κληρώθηκαν. Οι γιατροί που δεν θα αποδεχθούν το αποτέλεσμα της κλήρωσης ή παραιτηθούν μετά την ανάληψη υπηρεσίας τους από τη θέση για την οποία κληρώθηκαν, θα μπορούν να λάβουν μέρος σε νέα κλήρωση χωρίς το δικαίωμα υποβολής αίτησης, μετά την παρέλευση 5 μηνών από την ημερομηνία λήξης της τελευταίας προκήρυξης-ανακοίνωσης κενών θέσεων που συμμετείχαν με αίτηση. ε.Οι υπόχρεοι υπηρεσίας υπαίθρου γιατροί δεν θα μετατίθενται κατά τη διάρκεια της ενιαύσιας υπηρεσίας τους. στ.Όσοι υπηρετούν με θητεία σε Α.Ι. ή Υ.Σ., θεμελιώνουν δικαίωμα για μετάθεση μετά την παρέλευση ενός έτους από την υπογραφή της σχετικής θητείας. Σελ. 524,28(α) Τεύχος 1236 Σελ. 88 ζ.Μεταξύ γιατρών μονίμων, υπόχρεων και αυτών που υπηρετούν με θητεία, για τη μετάθεση ή τοποθέτησή τους σε κάποιο Α.Ι. ή Υ.Σ., ακολουθείται η παρακάτω σειρά: Προηγείται η μετάθεση πάντοτε του μόνιμου γιατρού, ακολουθεί η τοποθέτηση του υπόχρεου και έπεται η μετάθεση του γιατρού που υπηρετεί με θητεία και πληροί την προϋπόθεση της παρ. 1 εδάφ. (στ) της παρούσας. 2.Διευκρινίζεται επίσης ότι προκειμένου να διευκολυνθούν οι γιατροί που έχουν προβλήματα υγείας, μπορούν να τοποθετούνται με αίτησή τους σε Α.Ι., Π.Ι., Υ.Σ., ή Κ.Υ. της προτίμησής τους που βρίσκονται κοντά σε Νοσηλευτικές μονάδες, προσκομίζοντας για το σκοπό αυτό σχετική γνωμάτευση της Β/θμιας Υγειον. Επιτροπής Αθηνών. Οι παραπάνω γιατροί, μετά την κρίση του Υπουργού για το είδος ή τη βαρύτητα της πάθησης, θα έχουν προτεραιότητα στην τοποθέτηση έναντι των άλλων ομοιοβάθμων ή με περισσότερες μονάδες συναδέλφων τους στις κενές θέσεις που θα παρουσιάζονται στην τελευταία προκήρυξη - ανακοίνωση κάθε μήνα και για τα προαναφερόμενα Α.Ι., Π.Ι., Υ.Σ., ή Κ.Υ. 3.Γιατροί που άρχισαν την ειδίκευσή τους σε ειδικότητες που αναστέλλουν την υποχρέωση υπηρεσίας υπαίθρου μπορούν κατά το χρονικό διάστημα της αναμονής για συνέχιση της ειδίκευσης και εφόσον αυτό δεν είναι μικρότερο των 3 μηνών να συμμετέχουν στη διαδικασία κλήρωσης, προκειμένου να τοποθετούνται σε Α.Ι., Π.Ι., Υ.Σ. ή Κ.Υ. για εκπλήρωση της ενιαύσιας υποχρέωσης υπηρεσίας υπαίθρου ή μέρους αυτής. 4.Κάθε σχετική προηγούμενη απόφασή μας παύει να ισχύει. 5.Η απόφαση αυτή να δημοσιευθεί στην Εφημερίδα της Κυβερνήσεως και ισχύει από την 1η του επόμενου της δημοσιεύσεως μηνός. 548 34.Ζ.α.48 Άσκηση Ιατρικού Επαγγέλματος «Για τους γεννηθέντες εκτός Ελλάδος γιατρούς, που έχουν την ελληνική Ιθαγένεια από τη γέννησή τους, ο υπολογισμός των μορίων ως προς την ημερομηνία κτήσης του πτυχίου τους άρχεται από την ημερομηνία έκδοσης της σχετικής πράξης αναγνώρισης του πτυχίου τους από το Δ.Ι.ΚΑΤΣΑ, για δε τις περιπτώσεις των γιατρών που κατέχουν πτυχία Ιατρικών Σχολών Χωρών – Μελών της ΕΟΚ, από την ημερομηνία έκδοσης της σχετικής άδειας άσκησης ιατρικού επαγγέλματος από την οικεία Νομαρχία. Στις πιο πάνω περιπτώσεις, μεταξύ των λοιπών δικ/κών, είναι απαραίτητη η προσκόμιση βεβαίωσης από το Τμήμα Ιθαγένειας του Υπουργείου Εσωτερικών ή από το Δήμος ή την Κοινότητα από την οποία να προκύπτει η κτήση της Ελληνικής Ιθαγένειας, από τη γέννηση του γιατρού. 7.Για τους αλλοδαπούς γιατρούς που αποκτούν την Ελληνική Ιθαγένεια, ο υπολογισμός των μορίων ως προς την ημερομηνία κτήσης του πτυχίου τους άρχεται από την ημερομηνία δημοσίευσης της σχετικής απόφασης πολιτογράφησης στην Εφημερίδα της Κυβέρνησης. 8.Το σύστημα των μορίων για την εκπλήρωση της υποχρέωσης υπηρεσίας υπαίθρου του Ν.Δ. 67/68 δεν ισχύει για τους ομογενείς εκ Κύπρου γιατρούς, οι οποίοι προκειμένου να ειδικευθούν, υπέβαλαν υπεύθυνη Δήλωση ότι θα ασκήσουν το ιατρικό επάγγελμα μετά το πέρας της ειδίκευσής τους, στην Ελλάδα. Αυτοί τοποθετούνται σε κενές θέσεις της αντίστοιχης εβδομαδιαίας ανακοίνωσης – προκήρυξης, για τις οποίες δεν εκδηλώνεται ενδιαφέρον από υπόχρεους γιατρούς. 9.Για τους ομογενείς εκ Βορείου Ηπείρου, Ίμβρου, Τενέδου και Κων/λης γιατρούς, ο υπολογισμός των μορίων ως προς την ημερομηνία κτήσης του πτυχίου της άρχεται από την ημερομηνία έκδοσης της σχετικής πράξης αναγνώρισης του πτυχίου τους από το ΔΙΚΑΤΣΑ, για δε τις περιπτώσεις των γιατρών που κατέχουν πτυχία Ιατρικών Σχολών Χωρών – Μελών της ΕΟΚ από την ημερομηνία έκδοσης της σχετικής άδειας άσκησης Ιατρικού επαγγέλματος από την οικεία Νομαρχία. Η παρούσα παράγραφος δεν ισχύει για τους πιο πάνω γιατρούς στην περίπτωση που αυτοί κατέχουν πτυχίο Ιατρικών Σχολών της ημεδαπής». Οι παρ. 6-9 προστέθηκαν από την Α/οικ. 52853/23 Οκτ. – 13 Νοεμ. 1992 (ΦΕΚ Β΄ 669) απ. Υπ. Υγ. Πρόν. και Κοιν. Ασφαλίσεων. 